EkBass/fiwiki-20250220-pages-articles huggingface dataset:
Miquel Brown

Miquel Brown (syntynyt noin 1945) on kanadalaissyntyinen näyttelijä ja laulaja. Hän tuli tunnetuksi 1980-luvun Hi-NRG -levytyksistään So Many Men, So Little Time sekä He's a Saint, He's a Sinner. Brownin etunimi kirjoitettiin alun perin muodossa "Michael", mutta hänen vanhempansa muuttivat sen Miqueliksi välttääkseen sekaantumisen miespuoliseen tuottajaan ja lastenkirjailijaan Michael Browniin. Nimen äänneasu pysyi ennallaan. Miquel Brownin tytär on näyttelijänä ja laulajana tunnettu Sinitta Malone. ==Ura ja elämä== Miquel Brown syntyi Montrealissa Kanadassa ja varttui Vancouverissa. Eräiden lähteiden mukaan hän syntyi Yhdysvaltain Detroitissa. Nuoruudessaan Brown opiskeli lääketiedettä George Washington Universityssä Washington D.C:ssä. Opiskeluaikanaan hän meni naimisiin ja sai tyttären, Sinitta Renet Malonen Seattlessa Washingtonin osavaltiossa. Brown jätti yliopisto-opinnot esiintyäkseen Sheilan osassa musikaalissa Hair. Avioeronsa jälkeen vuonna 1973 Miquel Brown muutti Isoon-Britanniaan. Hän saavutti saarivaltakunnassa suosiota esiintymällä erinäisissä televisiotuotannoissa. 1976 hän näytteli Sister Annaa musikaalissa Mardi Gras. Tätä kautta hän pääsi tekemään ensimmäisen levytyksensä, The First Time Around ja levytyssopimuksen muusikko Alan Hawkshawn kanssa. Ensialbumi Symphony of Love (1978) oli Brownin kansainvälinen läpimurto. Levyllä olivat muun muassa sävelmät Dancin' with the Lights Down Low, This is Something New to Me, The Day They Got Disco in Brazil sekä Do It ja Something Made of Love. Yhdysvalloissa albumi nousi sijalle 26. Brown nautti erityistä suosiota sateenkaarikansan keskuudessa. Vuonna 1983 Brown tapasi Ian Levinen ja Fiachra Trenchin. Record Shack Records -levy- yhtiön kanssa syntyi albumi Manpower, josta tuli Hi-NRG -klassikko. Ensimmäinen singlejulkaisu albumilta – So Many Men, So Little Time – oli kansainvälinen hitti. Vuonna 1985 ilmestyi Close to Perfection (tuottajana edelleen Levine). Se ei kuitenkaan ollut edeltäneen albumin kaltainen kaupallinen menestys. Levyltä julkaistiin singlehitit Black Leather ja Close to Perfection. 1990- ja 2000-luvuilla Miquel Brown on jatkanut työtään teatterituotantojen parissa ja näyttelyt myös eräissä elokuvissa. Vuonna 2005 esitettiin lontoolaisessa Bullion Room Theatressa tuotanto Miquel Brown: The Lady, Her Loves and Her Lord, yhden naisen revyy, jota luonnehdittiin "musiikilliseksi matkaksi halki Miquel Brownin elämän syntymästä nykyhetkeen". ==Diskografia== *Symphony of Love (1978) *Manpower (1983) *Close to Perfection (1985) *The Best of Miquel Brown Hot Productions (1991) ==Aiheesta muualla== *Discogs.com *Perfectpeople.net Luokka:Kanadalaiset laulajat
Mikael Rejström

Mikael ”Micke” Rejström (s. 31. tammikuuta 1960 Helsinki) on suomalainen näyttelijä, stand up -koomikko ja vuorovaikutuskouluttaja. Hän on näytellyt useissa teatteri-, elokuva- ja televisiotuotannoissa sekä suomen että ruotsin kielillä. Äidinkieleltään ruotsinkielinen Rejström on työskennellyt improvisaatioteatteri Stella Polariksessa vuodesta 1992. Hän oli yksi suomenruotsalaisen vapaan teatteriryhmän Teater Marsin perustajajäsenistä vuonna 1985. Rejströmin tunnettuihin elokuvarooleihin lukeutuu muun muassa Kajus Engblomin osa vuonna 1998 ensi-iltansa saaneessa elokuvassa Ihanat naiset rannalla. Elokuvassa Kukkia ja sidontaa vuonna 2005 hänellä oli sivuosa Kymppi-nimisenä työnjohtajana. Lisäksi hän on näytellyt useissa alle tunnin mittaisissa fiktioelokuvissa, kuten Turon Baari, Kertaus ja Iloinen talo. Rejström valittiin näyttelemisen Suomen mestariksi Näyttelijäliiton Pestuumarkkinoilla vuonna 1998 leikkimielisessä kisassa. Hän taitaa myös jongleerauksen. == Filmografia == Vuosi Elokuva Rooli 1984 Dirty Story Henrik 1985 -30°C aurinkoa etsimässä solariumin hoitaja 1988 Laittomuuden aika 1990 Lippuvarkaus 1991 Minä etsin aurinkoa 1992 Varpusen suudelma opettaja 1998 Ihanat naiset rannalla Kajus Engblom 1999 Enon varjo Jukka Eno 2000 Raid Lindqvist 2001 Korkeajännitystä – eli sähköä kotiin kuljetettuna Torsti 2002 Kymmenen riivinrautaa Elger Rasmussen 2003 Raid Pettersson 2004 Kukkia ja sidontaa Kymppi, työnjohtaja Lapsia ja aikuisia mies terapiassa 2005 Pakko skarpata 2018 Sunnuntailounas golffaaja Eevin vastaanotolla 2019 Sipoon herttua toimitusjohtaja Bonsdorff 2020 Aika jonka sain André Downshiftaajat Kristoffer == Lähteet == * Universum.fi * Manari.fi * Fullhousefinland.com * Stella-polaris.fi == Aiheesta muualla == * Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Lola Falana

Loletha Elaine "Lola" Falana (s. 11. syyskuuta 1942) on yhdysvaltalainen näyttelijä, muusikko ja tanssija. Hän syntyi Camdenissa, New Jerseyssä, ja vietti suurimman osan lapsuudestaan Philadelphiassa, Pennsylvaniassa. Falana tuli varhaisella urallaan tunnetuksi muun muassa Golden Boy -musikaalista (1964), joka aloitti hänen yhteistyönsä Sammy Davis Jr.:n kanssa. Hän tuli myöhemmin tunnetuksi myös televisiosta; hän lisäksi poseerasi Playboylle ja julkaisi musiikkia, kuten discolevytyksen "There's A Man Out There Somewhere" (1975), joka nousi Billboardin R&B-listan; 67\. sijalle. 1960-luvun lopulla hän alkoi työskennellä menestyksellä Italiassa. Falana oli 1970-luvulla ehdolla Tony-palkinnon ja Golden Globen saajaksi. Hän on vetäytynyt näyttelijänuraltaan ja omistautuu tätä nykyä lähinnä uskonnolliselle elämälle. Hän koki 59-vuotispäivänsä aattona ilmestyksen, jonka hän myöhemmin tulkitsi ennakkovaroitukseksi syyskuun 11. päivän iskuista.http://www.911-remember.com/page2.html Falanalla on MS-tauti. Hän on kärsinyt erityisen pahoja relapseja 1980-luvun lopulla ja uudelleen vuonna 1996. == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset tanssijat Luokka:Yhdysvaltalaiset laulajat Luokka:Vuonna 1942 syntyneet Luokka:Elävät henkilöt Luokka:MS-tautia sairastavat henkilöt
Ai Ōtsuka

Ai Ōtsuka (, s. 9. syyskuuta 1982) on japanilainen poplaulaja ja lauluntekijä. Hän säveltää ja sanoittaa itse kaikki kappaleensa. Hänen debyyttialbuminsa Love Punch julkaistiin keväällä 2004. Joulukuussa 2005 ilmestyi hänen kolmas albuminsa Love Cook. Ai on noussut nopeasti Avex Trax -levy-yhtiön myydyimpien artistien joukkoon Ayumi Hamasakin, BoAn, Namie Amuron ja Kumi Kōdan rinnalle. ==Diskografia== ===Albumit=== * * * * * * * * * ===Kokoelmat=== * Ai am BEST (2007) * Love is Best (2009) * Ai Am Best, too (2019) ===Singlet=== * Momo no Hanabira (2003) * Sakuranbo (2003) * Amaenbo (2004) * Happy Days (2004) * Kingyo Hanabi (2004) * Daisuki da yo. (2004) * Kuroge Wagyuu Joshio Tanyaki 680 Yen (2005) * SMILY / Biidama (2005) * Neko ni Fuusen (2005) * Planetarium (2005) * Frienger (2006) * Yumekui (2006) * Ren'ai Shasin (2006) * CHU-LIP (2007) * PEACH / HEART (2007) * Pocket (2007) * Rocket Sneaker / One X Time (2008) * Kurage, Nagareboshi (2008) * Bye Bye (2009) ===DVD=== * JAM PUNCH Tour 2005 * LOVE COOK Tour 2006 * LOVE IS BORN ~3rd Anniversary 2006~ * Ai am Best Tour 2007 * LOVE IS BORN ~4th Anniversary 2007~ * LOVE PiECE Tour 2008 * LOVE IS BORN ~5th Anniversary 2008~ == Aiheesta muualla == * Luokka:Japanilaiset laulajat Luokka:Vuonna 1982 syntyneet Luokka:Elävät henkilöt
Angelo Galasso

Angelo Galasso (Francavilla Fontanassa, 4. heinäkuuta 1959) on italialainen muotisuunnittelija. Hänen tunnetuimmat mallistonsa ovat Interno 8 sekä Billionaire Couture. ==Lyhyt elämäkerta== ===Lapsuus ja nuoruus=== Galasson kiinnostus muotiin heräsi hyvin varhaisessa vaiheessa, kun hän isänsä kanssa vieraili huippuräätälin luona. Galasso syntyi ja vietti lapsuutensa Francavilla Fontanassa lähellä Brindisiä. Alue oli kulttuurisesti ja historiallisesti merkittävä, ja Galasso on ammentanut kasvuympäristöstään inspiraatiota myöhempiin vaatemallistoihinsa. Ensikosketuksensa muotiin Galasso sai jo kouluiässä. Välitunneilla hän leikkeli eri vaatteista taskuja ynnä muuta ja liitti niitä toisiin vaatteisiin tehden näin omia luomuksia. ===Siirtyminen muotialalle=== Saatuaan koulutuksensa loppuun Galasso työskenteli menestyksekkäästi pankkialalla ja siirtyi töihin Roomaan. Siellä hän ajautui muodin pariin. Vapaa-ajallaan Galasso suunnitteli paitoja, kokeili eri sommitelmia ja käytti niitä mennessään töihin. Tämä herätti ystävien ja kollegoiden huomion ja osasta heistä tuli Galasson ensimmäisiä asiakkaita. Hän otti asiakkaansa vastaan huoneistossaan Interno 8:ssa, josta myöhemmin tuli Galasson malliston ja yrityksen nimi. Alun menestys rohkaisi Galasson jättämään pankkialan ja siirtymään muotialalle. ===Läpimurto=== Vuonna 1990 Pirolissa Galasso julkaisi ensimmäisen mallistonsa, joka herätti muotimaailman huomion. Yksityiskohtaiset designvaatteet saivat uskollisen ostajakunnan ja pian Interno 8 levisi ympäri Italiaa. Vuonna 2000 Galasso suuntasi kansainvälisille markkinoille ja saavutti mainetta luomuksillaan. Pian yrityksen vaatteita käyttivät show-alan ammattilaiset, poliitikot, liikemiehet, mediapersoonat ja aristokraatit. Asiakkaita ovat olleet muiden muassa Paul McCartney, Roger Moore ja Michael Caine. ===Billionaire Couture=== Vuonna 2005 Galasso yhdisti voimansa aikoinaan myös muotimaailmassa vaikuttaneen F1-tallinjohtajan Flavio Briatoren kanssa. Tarkoitus oli luoda vain miehille suunnattu mallisto, joka nimettiin Briatoren yökerho-ketjun mukaan Billionaire Coutureksi. Ensimmäinen tätä "couturea" myyvä kauppa avattiin Lontoon Harrodsiin ja myöhemmin ketju on laajentunut muun muassa Itävaltaan, Japaniin ja Venäjälle.http://www.interno8.net/ Myöhemmin Galasso riitautui Briatoren kanssa Billionaire Couture -merkin osakkeiden hallinnasta. Briatoren pyynnöstä Galasso vähensi omistustaan 49 prosentista 20 prosenttiin, tehden tilaa uusille investoijille. Galasso kuitenkin koki ettei saanut mitään hyvitystä vastineeksi teostaan ja haastoi Briatoren oikeuteen vuonna 2010.The Telegraph - Flavio Briatore sued by Angelo Galasso over Billionaire Couture shares dispute Viitattu 12.12.2010 ==Lähteet== ==Aiheesta muualla== *Galasson blogi *angelogalasso.com - viralliset sivut *Billionaire Couturen viralliset sivut Luokka:Italialaiset muotisuunnittelijat Luokka:Elävät henkilöt Luokka:Vuonna 1959 syntyneet
Lament for the Weary

Lament for the Weary on brittiläisen thrash metal -yhtye Seventh Angelin toinen studioalbumi vuodelta 1992. Albumin musiikki on yhdistelmä thrash metalia ja doom metalia. Brittiläinen lehdistö antoi albumille suopeita arvioita. Hyvästä vastaanotosta huolimatta yhtye hajosi vuosi albumin julkaisun jälkeen, jolloin Ian Arkley perusti doom metal -yhtye Ashen Mortalityn. ==Äänitys== Seventh Angelin toinen albumi Lament for the Weary äänitettiin 4. – 16. heinäkuuta 1991 ICC Studiossa, tuottajanaan Roy Rowland. Albumi miksattiin elokuun ensimmäisen kymmenen päivän aikana. Albumin kansitaiteen maalasi brittiläinen fantasiataiteilija Rodney Matthews. Tyyli albumilla vaihtui ankarasta thrash metalista enemmän monimutkaisempaan, progressiivisempaan, synkeämpään ja kypsempään thrash-doom metaliin. Albumilla kitarat viritettiin matalaan D:hen, ja mukana on melankolista, akustista kitarointia, erityisesti nimikappaleella, joka sisältää vesisateen ääniä luomaan alakuloista tunnelmaa. Rumpali Tankin soitto on monipuolisempaa verrattuna edelliseen The Tormentiin. Albumi alkaa 3 minuutin hidastempoisella instrumentaalilla, joka kehittyy nopeampaan tahtiin "Life in All its Emptiness" -kappaleen alkaessa. Soolokitaroilla tilutetaan hillitysti ja maalaillaan suuripiirteisiä, uhkaavia melodioita komppikitaroiden päälle. Laulu albumilla on perinteiselle thrashille tyypillistä huutoa. Lament for the Weary on konseptialbumi erään miehen elämästä. Kyseinen henkilö on kärsinyt lapsena kaltoinkohtelusta, ja hänen elämänsä on mennut pahempaan suuntaan masennuksen ja itsetuhoisten ajatusten vuoksi. Hän kuitenkin saa lapsuuden uskonsa takaisin, ja ei kuolemanvuoteellaan pelkää kohdata väistämätöntä. ==Vastaanotto== Cross Rhythms -lehden Lynn Williams kirjoitti 1. heinäkuuta 1992 Lament for the Wearysta, että se on kaikin tavoin parannus edellisestä albumista The Torment, ja nimittää Lamentia "ensiluokkaiseksi thrashiksi". Vuoden 2005 arvostelussa HM-lehden ja The Whipping Postin kriitikko Matt Morrow väittää, että "Lament for the Weary kuuluu metallimusiikin albumien parhaimmistoon", ja että se on "klassikko sanan kaikissa merkityksissä". Vuoden 2005 uusintapainoksen sivumerkinnöissä yhtyeen tuttava Nick Bolton kirjoittaa, että "albumin kitaratyöskentely sai erään kriitikon kirjoittamaan, että se sisältää joitain parhaista kitarasooloista, joita hän on koskaan kuullut". Albumin julkaisun jälkeen yhtye soitti konsertteja Saksassa ja Hollannissa tukeakseen Lament for the Wearyn myyntiä. ==Kappaleluettelo== #"Recollections of a Life Once Lived" (2:52) #"Life in All Its Emptiness" (5:14) #"No Longer a Child" (5:55) #"Full of Blackness" (6:02) #"Lament for the Weary" (2:18) #"Woken by Silence" (6:20) #"Falling Away from Reality" (4:54) #"Dark Shadows" (5:34) #"Passing of Years" (4:14) #"Secure in Eternity" (6:05) #"Farewell to Human Cries" (6:10) ==Muusikot== *Ian Arkley - kitara, akustinen kitara ja laulu *Scott Rawson - rytmikitara *Simon Jones - basso *Tank - rummut ==Lähteet== == Aiheesta muualla == * * Luokka:Vuoden 1992 albumit Luokka:Seventh Angelin albumit
Brad Turner

Brad Turner (s. 25. toukokuuta 1968 Winnipeg, Kanada) on kanadalainen NHL- ja AHL-jääkiekkoilija, joka pelasi urallaan myös Suomessa SM-liigaa, TuTon joukkueessa kaudella 1994–1995. Pelipaikaltaan Turner oli oikean puolen puolustaja. Turner varattiin 1986 New York Islandersiin vuonna 1986. Turner pelasi vuosina 1986–1990 Michiganin yliopistojoukkueessa. Kanadan nuorisosarjoissa. Kaudella 1990–1991 Turner pelasi sekä ECHL- että AHL- sarjoissa, ennen kuin pääsi seuraavana kautena pelaamaan New York Islandersiin. Turner ei kuitenkaan tehnyt NHL-läpimurtoa, vaan pelasi seuraavat vuodet eri AHL-joukkueissa. Kaudella 1993–1994 Turner pelasi myös Kanadan maajoukkuepelejä. Kauden 1994–1995 Turner kiekkoili SM-liigaan nousseen TuTon paidassa, tehden 43 ottelussa tehot 3+9=12. Turner tunnettiin kuumakallena, joka otti kauden aikana 114 jäähyminuuttia, "sijoittuen" toiseksi koko SM-liigan jäähytilastoissa heti Jari Levosen jälkeen.Kauden 1994–1995 jäähytilastot (viitattu 3.3.2008) == Turnerin ura 1986–1998 == *1986–1990 - Michiganin yliopisto (NCAA) *1990–1991 - Richmond Renegades (ECHL), Capital District Islanders (AHL) *1991–1992 - New Haven Nighthawks (AHL), Capital District Islanders, New York Islanders (NHL) *1992–1993 - Capital District Islanders *1993–1994 - Kanadan jääkiekkomaajoukkue, Cornwall Aces (AHL) *1994–1995 - TuTo (SM-liiga) *1995–1996 - Wiener EV, (Itävallan liiga Österreichische Eishockey-Liga) *1996–1998 - Manchester Storm, Elite Ice Hockey League == Lähteet == == Aiheesta muualla == * * * Brad Turner Legends of Hockey -sivustolla Luokka:Kanadalaiset jääkiekkoilijat Luokka:Minnesota North Starsin varaamat pelaajat Luokka:Vuonna 1968 syntyneet Luokka:Elävät henkilöt
Salibandyn naisten maailmanmestaruuskilpailut 1999

Salibandyn maailman­mestaruus­kilpailut 1999 olivat historian neljännet maailmanmestaruuskilpailut ja toiset naisten MM-kisat. Ne pelattiin Ruotsissa Borlängessä. Mukana oli ensimmäistä kertaa B-sarja, jossa oli mukana viisi joukkuetta. A-sarjassa pelasi kahdeksan joukkuetta, jotka jaettiin kahteen lohkoon. A-lohkossa piti olla alun perin mukana myös Venäjä, mutta joukkue vetäytyi kisoista. Näin Venäjän katsottiin sijoittuneen A-sarjan viimeiseksi ja se putosi B-sarjaan. == A-sarja == === Lohkon A sarjataulukko === === Lohkon A ottelutulokset === ===Lohko B=== === Lohkon B ottelutulokset === == Sijoitus- ja mitaliottelut == Sijat 5–6 Välierät Pronssiottelu Loppuottelu == B-sarja == === Sarjataulukko === Itävalta nousi A-sarjaan vuoden 2001 kilpailuihin. === Ottelutulokset === == Lopputulokset == # # # # # # # # # # # # == Tähdistö == *maalivahti Laura Tomatis *puolustajat Lena Birath , Regula Kindhauser *keskushyökkääjä Anna-Maija Keränen *laitahyökkääjät Brigitte Lersbryggen , Susanna Tuominen ==Aiheesta muualla== * Kisat kansainvälisen salibandyliiton sivuilla * Yle Elävä arkisto: Salibandynaisille kaksi perättäistä MM-kultaa 1999 ja 2001 1999 Luokka:Vuoden 1999 urheilu Luokka:Ruotsin salibandy Luokka:Ruotsin urheilutapahtumat Luokka:Borlängen kunta
Ideaaliseos

Ideaaliseos eli ideaaliliuos on teoreettinen liuos, jossa komponenttien ominaisuudet eivät muutu liukenemisen johdosta. Ideaalisesta liukenemisesta ei johdu entalpian tai ominaistilavuuden muutosta. Ideaaliseokset noudattavat Raoultin lakia, jonka mukaan aineen osapaineen osuus kokonaispaineesta on sama kuin aineen mooliosuus koko seoksesta. Ideaaliseos poikkeaa ideaalikaasusta siinä, että aineen nesteenä pitäviä molekyylienvälisiä voimia ei oleteta nollaksi. Sen sijaan oletetaan, että seoksen komponenttien väliset voimat ovat kaikille yhtä suuret. Esimerkiksi oletetaan seokselle A + B, että voimat A—A, B—B ja A—B ovat yhtä suuria. Ideaaliseosoletus ei ole yleensä realistinen. Sitä voi käyttää sellaisenaan vain, jos seoksen aineet ovat kemiallisesti hyvin samanlaisia. Esimerkiksi hyvin samankaltaisten hiilivetyjen, kuten bentseenin ja tolueenin, tislaus on tällainen tilanne. Kuitenkin jo esimerkiksi veden ja alkoholin tislaus on selvästi epäideaalinen. Luokka:Liuokset
HK Olimpija Ljubljana

HK Olimpija Ljubljana on slovenialainen jääkiekkojoukkue, joka pelaa Itävallan monikansallisessa Bet-at-home ICE Hockey Leaguessa. Slovenian ollessa osa Jugoslaviaa Ljubljanan joukkue voitti Jugoslavian mestaruuden kahdeksan kertaa. Slovenian mestaruuden joukkue on voittanut 11 kertaa, ja peräti 10 kertaa peräkkäin vuosina 1995–2004. Lisäksi joukkue sai hopeaa monikansallisesta Alppiliigasta kaudella 1996–1997. Kaudeksi 2007–2008 joukkue siirtyi pelaamaan Itävallan pääsarjaan. Joukkuetta ovat valmentaneet suomalaiset Hannu Järvenpää (2009–2012) ja Heikki Mälkiä (2012). Mälkiä erotettiin valmentajan tehtävistä 25. syyskuuta 2012. == Saavutukset == * Slovenian mestaruus: 1995, 1996, 1997, 1998, 1999, 2000, 2001, 2002, 2003, 2004, 2007, 2012, 2013, 2014, 2016 *Slovenian sarjan hopeaa: 2015, 2017 * Jugoslavian mestaruus: 1972, 1974, 1975, 1976, 1979, 1980, 1983, 1984 * Hopeaa Alppiliigassa kaudella 1996–1997 *IEL-liigan mestaruus 2002 *EBEL-liigan hopeaa 2008 == Kokoonpano == ==Maineikkaita pelaajia== ===Jäädytetyt pelinumerot=== *24 Tomaž Vnuk ===Muita pelaajia=== * Frank Banham * Igor Beribak * Todd Elik * Marjan Gorenc * Chris Imes * John Jakopin * Ivo Jan * Ed Kastelic * Dejan Kontrec * Manny Malhotra * Aleš Mušič * Kraig Nienhuis * Colin Patterson * Matt Pettinger * Stanley Reddick * Neil Sheehy * Brian Willsie * Bojan Zajc * Nik Zupančič == Lähteet == * Joukkueen virallinen kotisivu === Viitteet === Luokka:Slovenialaiset jääkiekkoseurat Luokka:Vuonna 1929 perustetut urheiluseurat Luokka:Ljubljanan urheilu
Greliini

Greliini ( sanoista growth hormone release inducing) eli KH-reliini tai GH- reliini on pääasiassa mahalaukun limakalvolta erittyvä 28 aminohapon muodostama peptidihormoni, joka lisää kasvuhormonin eritystä aivolisäkkeestä. Lisäksi greliini stimuloi ruokahalua ja nopeuttaa mahalaukun tyhjenemistä. Greliini edesauttaa kasvamista aiheuttamalla ruokahalun lisäyksen kautta elimistöön anabolisen tilan, joka on välttämätöntä kasvulle. Greliini on peptidihormoni, jonka on osoitettu vähentävän rasvahappojen käyttöä energian lähteenä ja lisäävän kehon rasvakudoksen määrää. Greliini vaikuttaa myös sokeriaineenvaihduntaan, sydämen toimintaan ja tulehduksiin, minkä vuoksi siitä on tullut tärkeä aihe lihavuuteen ja sen liitännäissairauksiin kuten verenpainetautiin, 2-tyypin diabetekseen ja ateroskleroosiin liittyvissä tutkimuksissa. == Katso myös == * Leptiini * Oreksiinit * Kolekystokiniini ==Lähteet== == Aiheesta muualla == * Pöykkö, Seppo: Ghrelin, metabolic risk factors and carotid artery atherosclerosis, Oulun yliopisto, Lääketieteellinen tiedekunta, väitöskirja 2005, Oulu, ISBN 951-42-7656-6 (PDF), ISSN 1796-2234 (Online), URN:ISBN:9514276566 * Vartiainen, Johanna: Ghrelin, obesity and type 2 , Oulun yliopisto, väitöskirja 2009, ISBN 978-951-42-9065-7 (PDF), ISSN 1796-2234 (Online), URN:ISBN:9789514290657 Luokka:Hormonit Luokka:Peptidit Luokka:Ylipaino
HK Acroni Jesenice

HK Acroni Jesenice HK Acroni Jesenice Perustettu 1948 Kotiareena Dvorana Podmežakla (4 500 paikkaa) Kaupunki Jesenice, Slovenia Värit Liiga Österreichische Eishockey-Liga Päävalmentaja Heikki Mälkiä Kapteeni Andrej Tavželj HK Acroni Jesenice eli HK Jesenice oli slovenialainen jääkiekkojoukkue, joka pelasi viimeksi naapurimaansa Itävallan pääsarjassa, Österreichische Eishockey- Ligassa. Slovenian ollessa osa Jugoslaviaa Jesenicen joukkue voitti Jugoslavian mestaruuden peräti 23 kertaa. Slovenian mestaruuden joukkue on voittanut viisi kertaa, ja ollut yhdeksän kertaa hopealla. Joukkue meni konkurssiin ja hajotettiin syyskuussa 2012. ==Saavutukset== * 5 Slovenian mestaruutta: 1992, 1993, 1994, 2005, 2006 * 9 hopeaa Slovenian pääsarjasta: 1995–1998, 2000–2004 * 23 Jugoslavian mestaruutta: 1957–1971, 1973, 1977, 1978, 1981, 1982, 1985, 1987, 1988 ==Lähteet ja muut linkit== * Joukkueen virallinen kotisivu Luokka:Slovenialaiset jääkiekkoseurat Luokka:Entiset jääkiekkoseurat Luokka:Vuonna 1948 perustetut urheiluseurat
Fehérvár AV19

Hydro Fehérvár AV19 on unkarilainen jääkiekkojoukkue, joka pelaa naapurimaansa Itävallan pääsarjassa, Bet-at-home ICE Hockey Leaguessa, mutta tulee mukaan kotimaansa pudotuspeleihin. Joukkue pelaa sinivalkoisissa peliasuissa. Joukkue on voittanut Unkarin-mestaruuden yhdeksän kertaa. Joukkueen nimestä on useita versioita. Uusin versio on AV19. AV on lyhenteestä Alba Volán, ja 19 tulee joukkueen ehkä tunnetuimman pelaajan Gábor Ocskayn pelinumerosta. Muita nimiä ovat Alba Volán SC ja SAPA Fehérvár AV19. Joukkueessa pelasi kaudella 2007–2008 suomalainen jääkiekkoilija Toni Sihvonen. Kaudella 2009–2010 suomalaiskiekkoilijoita oli kolme Tommi Satosaari, Juha Alén ja Teemu Elomo. ==Saavutukset== * 8-kertainen Unkarin mestari: 1981, 1999, 2001, 2003–2007 == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 35 Dominik Horváth L 2025 Székesfehérvár, Unkari 45 Rasmus Reijola L 2025 Vantaa, Suomi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Bence Stipsicz L 2027 Budapest, Unkari 7 Martin Štajnoch R 2025 Bojnice, Slovakia, Tšekkoslovakia 8 Márkó Csollák L 2025 Budapest, Unkari 17 Roland Kiss L 2025 Dunaújváros, Unkari 21 Adam Falus L 2026 Budapest, Unkari 43 Cameron Gaunce L 2025 Sudbury, Ontario, Kanada 51 Tim Campbell R 2026 Thornhill, Ontario, Kanada 59 Joel Messner R 2025 Winnipeg, Manitoba, Kanada 95 Josh Atkinson L 2025 Spruce Grove, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 István Bartalis L KH / VLH 2025 Miercurea Ciuc, Romania 11 Chris Brown R OLH / KH 2025 Flower Mound, Texas, Yhdysvallat 13 Kristof Németh L H 2025 Dunaújváros, Unkari 14 Balázs Sebők L KH / OLH 2027 Budapest, Unkari 16 János Hári R VLH / KH 2029 Budapest, Unkari 26 Rasmus Kulmala L H 2025 Alastaro, Suomi 34 István Terbócs R OLH 2025 Budapest, Unkari 36 Csanád Erdély L KH / VLH 2027 Dunaújváros, Unkari 39 Trevor Cheek L KH 2025 Vancouver, Washington, Yhdysvallat 41 Mihály Bendegúz Dobos L H 2025 Budapest, Unkari 44 Chase Berger L KH 2025 St. Louis, Missouri, Yhdysvallat 47 Csongor Ambrus R KH / OLH 2025 Miercurea Ciuc, Romania 82 Bálint Magosi R OLH 2025 Dunaújváros, Unkari 87 Gergő Ambrus L H 2025 Gheorgheni, Romania 92 Anže Kuralt R LH 2026 Kranj, Slovenia 93 Ákos Mihály R H 2026 Miercurea Ciuc, Romania Balázs Varga L OLH Laina Budapest, Unkari Lähde: EliteProspectshttps://www.eliteprospects.com/team/923/fehervar- av19 Viitattu 29.9.2021. == Valmennus & Joukkueenjohto == *Päävalmentaja: Dávid Kiss *Apuvalmentaja: Tyler Dietrich *Maalivahti- & Videovalmentaja: Samuli Nordman *Huoltopäällikkö: Zsolt Roczanov *Toimitusjohtaja: Viktor Szélig *Apulaistoimitusjohtaja & Joukkueenjohtaja: Bence Balika Lähde: EliteProspects ===Maineikkaita pelaajia=== * Gábor Ocskay *Krisztián Palkovics * Teemu Elomo == Lähteet == * Joukkueen virallinen kotisivu === Viitteet === Luokka:Unkarilaiset jääkiekkoseurat Luokka:Vuonna 1960 perustetut urheiluseurat Luokka:Fejér
Maharauhanen

Maharauhaset eli mahanesterauhaset () ovat mahalaukun limakalvolla sijaitsevia rauhasia, jotka erittävät mahanesteen. Maharauhaset ovat avoeritysrauhasia, joiden erite laskee suoraan mahalaukun limakalvon pintaan. Maharauhasissa on kolmenlaisia rauhassoluja: katesolut erittävät suolahappoa ja sisäistä tekijää, pääsolut erittävät pepsiinin esiastetta pepsinogeeniä, sivusolut erittävät mahalaukun limakalvoa suojaavaa musiinipitoista limaa. Katesoluja ja pääsoluja sisältäviä maharauhasia esiintyy vain mahan runko-osassa ja mahanpohjassa, mutta limaa erittäviä maharauhasia on kaikkialla mahalaukun limakalvolla. Maharauhasissa on myös endokriinisia soluja, jotka erittävät hormoneja verenkiertoon. Mahan porttiosan maharauhasista sekä pohjukaissuolesta erittyy gastriini-hormonia, joka lisää suolahapon ja pepsinogeenin erittymistä. Histamiinia erittyy puolestaan mahan runko-osan ja mahanpohjan maharauhasista. Luokka:Avoeritysrauhaset Luokka:Ruoansulatuselimistö
Andersin

Andersin on sukunimi, joka on johdettu patronyymisestä ruotsalaisesta henkilönnimestä Anders. Suvun ydinaluetta ovat vanhastaan Pohjois-Savo, Pohjois-Karjala ja Inkerinmaa. Suvun kantaisä ja nimenantaja oli muuan Erik Andersson (Eerik Antinpoika, 1667–1740), joka toimi rykmentinkirjurina Narvassa, sittemmin Käkisalmessa ja lopulta kruununvoutina Pohjois-Karjalassa. Hän näkyy alkaneen käyttää nimeä Andersin aivan 1700-luvun alkuvuosina. Erik Andersson solmi avioliiton 1694 Gertrud Elisabet Henrikintytär Cornelian (1673–1741) kanssa. Tunnettuja nimenkantajia: * Einar Anttinen, vuoteen 1906 Andersin (1876–1962), suomalainen lääkintöneuvos, Emil Frithiof Andersinin poika * Ernst Andersin (1856–1926), suomalainen insinööri ja merenkulkuneuvos * Emil Frithiof Andersin (1843–1906), suomalainen senaattori, valtiopäivämies ja kihlakunnantuomari * Fredrik Alexander Andersin (1824–1889), suomalainen upseeri, Postihallituksen pääjohtaja 1872–1887 * Hanna Andersin (1861–1914), suomalainen rehtori ja oppikirjojen julkaisija * Hans ”Hasse” Andersin (1930-2010), Teknillisen korkekoulun tietotekniikan professori * Harald Andersin (1883–1936), suomalainen arkkitehti * Henrik Andersin, yksi Evli- pankin perustajista ja pääomistajista * Karl Odert Andersin (1854–1891), juristi ja Savonlinnan pormestari * Otto Andersin (1866–1940), suomalainen kirjankustantaja * Peik Andersin (s. 1965), suomalainen ratsastuskouluyrittäjä ja kilparatsastaja * Soini Andersin (1906–1985), suomalainen nyrkkeilijä * Ukko Andersin (1869–1939), suomalainen juristi ja päätoimittaja * Waldemar Andersin (1870–1921), suomalainen arkkitehti * Walter Andersin (1871–1944), senaattori, korkeimman oikeuden jäsen, kansanedustaja, Emil Frithiof Andersinin poika. ==Lähteet== *
HC TWK Innsbruck

HC Tiroler Wasserkraft Innsbruck on innsbruckilainen jääkiekkojoukkue, joka pelaa Itävallan korkeimmalla sarjatasolla Bet-at-home ICE Hockey Leaguessa. Kaudella 2009–2010 joukkueessa pelasi suomalainen Teemu Virtala. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 33 Markus Gratzer L 2026 Innsbruck, Itävalta 35 Jakob Brandner R 2027 Graz, Itävalta Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 4 Elias Stöffler L 2026 Innsbruck, Itävalta 5 Noah Kerber L 2025 Hall in Tirol, Itävalta 11 Daniel Jakubitzka L 2025 Innsbruck, Itävalta 21 Garrett McFadden L 2025 Owen Sound, Ontario, Kanada 27 Anders Krogsgaard R 2025 Esbjerg, Tanska 28 Sandro Wille L Juniori Hall in Tirol, Itävalta 61 Winston Frimmel R Try-out Klagenfurt, Itävalta Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 22 Valentin Ploner R H 2025 Hall in Tirol, Itävalta 23 Jonas Dobnig L H 2025 Villach, Itävalta 24 Alexander Erlacher L KH Juniori Innsbruck, Itävalta 44 Thomas Mader L LH 2025 Mittersill, Itävalta 55 Zintis Zuševics R VLH / KH 2025 Riika, Latvia 74 Stefan Klassek R H 2025 Klagenfurt, Itävalta 76 Nicholas Schintler L H 2026 Innsbruck, Itävalta 82 Julian Pall L H Juniori 87 Sascha Bauer L VLH 2025 Wien, Itävalta 89 Lukas Bär L VLH / P 2025 Innsbruck, Itävalta 95 Sebastian Weidacher L H Juniori Innsbruck, Itävalta 97 Jeremy Bracco R LH 2025 Freeport, New York, Yhdysvallat 98 Jan Lattner (C) L H / P 2025 Lähde: EliteProspectshttps://www.eliteprospects.com/team/145/hc-innsbruck Viitattu 29.9.2021. == Valmennus & Joukkueenjohto == *Päävalmentaja: Jordan Smotherman *Apuvalmentaja: Florian Pedevilla *Maalivahtivalmentaja: Ville Kolppanen *Fysiikkavalmentaja: Florian Stern *Huoltopäällikkö: Hannes Jonach *Toimitusjohtaja: Günther Hanschitz *Urheilutoimenjohtaja: Maximilian Steinacher Lähde: EliteProspectshttps://www.eliteprospects.com/team/145/hc- innsbruck Viitattu 29.9.2021. == Lähteet == == Aiheesta muualla == * Joukkueen viralliset kotisivut Luokka:Itävaltalaiset jääkiekkoseurat Luokka:Innsbruckin urheilu
Jyväskylän seminaari

Jyväskylän seminaari oli vuonna 1863 perustettu Suomen ensimmäinen opettajaseminaari. Seminaarin ensimmäinen johtaja oli Uno Cygnaeus, joka oli saanut läpi monia ajatuksiaan suomalaisen kansakoulun opetuksesta, muun muassa käsityö tuli opetusohjelmaan ensimmäisenä Euroopassa. Jyväskylä valittiin seminaarin paikaksi sen keskeisen sijainnin vuoksi. Seminaarin erikoisasema säilyi pitkään senkin jälkeen, kun seminaareja alettiin perustaa muualle Suomeen. Jyväskylässä oli myös Suomen ensimmäinen suomenkielinen poikalyseo (1858) ja tyttökoulu (1864).Pirjo Vuorinen: Jyväskylän seminaari myös rtf- muodossa: Pirjo Vuorinen: Jyväskylän seminaari , 9 sivua Seminaari lakkautettiin vuoteen 1938 mennessä, kun Jyväskylän kasvatusopillinen korkeakoulu oli perustettu 1934 ja sinne siirtyi opettajankoulutus ylioppilaspohjaisena.Otavan iso tietosanakirja osa 4 artikkeli Jyväskylän kasvatusopillinen korkeakoulu. Palsta 11 Seminaarissa oli opettajana Johan Ferdinand Canth, joka avioitui 1865 oppilaansa Minna Johnssonin kanssa.Tietosanakirja, Tietosanakirja osakeyhtiö 1909 ==Seminaarin opit levisivät opettajien kautta== Jyväskylän seminaarista valmistui vuosien mittaan 4 500 kansakoulunopettajaa. He sijoittuivat työhön eri puolille maata ja ottivat kylässään monia vastuutehtäviä koulutyön ulkopuolellakin. Seminaari tarjosi sosiaalisen kohoamisen väylän erityisesti miesopiskelijoille. Miesoppilaista päätyivät kirjailijoiksi esimerkiksi Einari Vuorela, Johannes Linnankoski ja Urho Karhumäki. Musiikin alalla ansioituneita seminaarilaisia ovat Otto Kotilainen ja Martti Korpilahti. Jyväskylän seminaarilla on tärkeä rooli suomalaisten jouluperinteiden luomisessa. Keski-Euroopasta omaksutut joulunviettoperinteet, joulukoristeet ja joulukuuset löysivät seminaarista valmistuneiden opettajien mukana tiensä kansakouluihin ja koteihin ympäri Suomen. Kouluissa joululomaa edeltävä kuusijuhla ja siellä jaettavat joulupussit ovat nekin seminaarin perintöä. Myös suomenkielinen joululauluperinne ja lukuisat tunnetut joululaulut tai joululaulukäännökset, kuten Joulupuu on rakennettu ja Hoosianna ovat saaneet alkunsa Jyväskylän seminaarissa. ==Naisvaikuttajien kasvattaminen== Seminaari kasvatti naisopiskelijoista yhteiskunnan ja kulttuurin toimijoita, jotka perustivat esimerkiksi tyttökouluja ja naisjärjestöjä. Huomattavimpia heistä olivat kirjailijat Minna Canth ja Anni Swan, runoilijat Immi Hellen ja Helmi Auvinen, ensimmäinen suomenkielinen naisrunoilija Isa Asp, oopperalaulajat Lydia Lagus ja Lea Piltti, monien naisjärjestöjen kuten Martta-järjestön perustaja Lucina Hagman sekä Suomen ensimmäinen naismaisteri Emma Irene Åström. == Lähteet == ==Aiheesta muualla== * Eräs kulttuurihistoriallinen muistopäivä. Jyväskylän seminaarin perustamisesta kulunut 70 vuotta, Helsingin Sanomat Viikkoliite, 19.03.1933, nro 12, s. 1, Kansalliskirjaston digitaaliset aineistot Luokka:Opettajaseminaarit Luokka:Jyväskylän oppilaitokset
Graz 99ers

Moser Medical Graz 99ers on grazilainen jääkiekkojoukkue, joka pelaa Itävallan pääsarjassa, Bet-at-home ICE Hockey Leaguessa. ==Saavutukset== * Itävallan kakkossarjan Österreichische Nationalligan mestari 1999-2000 == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 29 Patrick Grascher L Juniori Klagenfurt, Itävalta 30 Nicolas Wieser L 2027 Villach, Itävalta 37 Jonas Gunnarsson L 2026 Eksjö, Ruotsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Frank Hora R 2026 Cheektowaga, New York, Yhdysvallat 4 Korbinian Holzer (C) R 2026 München, Saksa 5 Jacob Pfeffer L 2025 Wien, Itävalta 7 Nick Bailen R 2025 Fredonia, New York, Yhdysvallat 9 Jimmy Oligny L 2025 St-Michel, Québec, Kanada 14 Kilian Zündel R 2027 Dornbirn, Itävalta 20 Nico Brunner L 2026 Villach, Itävalta 65 Michael Kernberger L 2025+1 Klagenfurt, Itävalta 82 Paul Reiner R Juniori Graz, Itävalta Ramón Schnetzer L Laina Feldkirch, Itävalta Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 8 Markus Hanl R H 2025 Judenburg, Itävalta 12 Marcus Vela R KH 2027 Burnaby, Brittiläinen Kolumbia, Kanada 13 Michael Schiechl L KH / OLH 2026 Judenburg, Itävalta 17 Manuel Ganahl L LH 2027 Bludenz, Itävalta 19 Lukas Kainz L KH 2026 Mödling, Itävalta 21 Lukas Haudum L KH / VLH 2027 Linz, Itävalta 23 Kevin Roy L KH / VLH 2026 Greenfield Park, Québec, Kanada 24 Rok Tičar L KH 2025 Jesenice, Slovenian ST, Jugoslavia 25 Casey Bailey R OLH 2025 Anchorage, Alaska, Yhdysvallat 27 Jakob Engelhart L H 2025 Graz, Itävalta 28 Lenz Moosbrugger L H 2027 40 Tim Harnisch L KH 2026 Wiener Neustadt, Itävalta 52 Paul Huber L H 2027 Graz, Itävalta 76 Sam Antonitsch L LH 2025 Gaaden, Itävalta 77 Trevor Gooch L H 2026 Mantua, New Jersey, Yhdysvallat 89 Clemens Krainz R H 2025 Zell am See, Itävalta Stephen Harper L VLH / KH 2025 Hamilton, Ontario, Kanada Lähde: EliteProspectshttps://www.eliteprospects.com/team/144/graz99ers Viitattu 29.9.2021. == Valmennus & Joukkueenjohto == *Päävalmentaja: Harry Lange *Apuvalmentaja: Nate DiCasmirro *Maalivahtivalmentaja: Andreas Eriksson *Huoltopäällikkö: David Owen *Puheenjohtaja: Herbert Jerich *Toimitusjohtaja: Bernd Vollmann *Urheilutoimenjohtaja: Philipp Pinter Lähde: EliteProspectshttps://www.eliteprospects.com/team/144/graz99ers Viitattu 29.9.2021. ===Maineikkaita pelaajia=== * Bernd Brückler * Sébastien Charpentier * Greg Day * Gerhard Göttfried * Jiří Hála * Christoph Harand * Patrick Harand * Anthony Iob * Tommy Jakobsen * Ivo Jan * Gilbert Kühn * Harald Lange * Jamie Mattie * Rumun Ndur * Warren Norris * Markus Peintner * Jeremy Rebek * Roland Schurian * Yannick Tremblay * Steve Washburn * Darcy Werenka * Peter Znenahlik == Lähteet == * Joukkueen viralliset kotisivut === Viitteet === Luokka:Itävaltalaiset jääkiekkoseurat Luokka:Grazin urheilu Luokka:Vuonna 1999 perustetut urheiluseurat
Craniopagus parasiticus

Craniopagus parasiticus on lääketieteessä tila, jossa ihmisen loisena elävän kaksosen kehittymätön tai alikehittynyt ruumis on kiinnittynyt kehittyneen kaksosen päähän. Tila on erittäin harvinainen: vain kahdeksasta tapauksesta on kirjallista tietoa. == Tunnetut tapaukset == === Manar Maged === Manar Maged (30. maaliskuuta 2004 – 25. maaliskuuta 2006) oli egyptiläinen kaksostyttö, joka syntyi loisena elävä kaksoissisko Islaam päähänsä osittain kiinnittyneenä. Samalla syntyi myös terve sisko Noora. Pään vasemman puoleiseen osaan kiinnittynyt kaksonen irrotettiin leikkauksella. Leikkaus tapahtui Magedin ollessa kymmenen kuukauden ikäinen Benhan kaupungissa Egyptissä 9. helmikuuta 2005. Hän pääsi kotiin 28. toukokuuta 2005. Päästä kiinnittynyt alikehittynyt kaksonen oli lähes normaalisti kehittynyt pään osalta, mutta muun kehon osalta ei. Alikehittynyt kaksonen pystyi räpyttämään silmiään, itkemään, imemään ja hymyilemään mutta oli täysin riippuvainen elintoimintojen osalta kehittyneestä kaksosestaan, sillä hänellä ei ollut keuhkoja eikä sydäntä. Päästä kiinnittyminen toimi kuin napanuora tarjoten elinmahdollisuuden alikehittyneelle kaksoselle. Manar kuoli aivojen infektioon 25. maaliskuuta 2006, vain 13 kuukautta onnistuneen leikkauksen jälkeen. === Rebeca Martínez === Rebeca Martínez (10. joulukuuta 2003 – 7. helmikuuta 2004) oli Dominikaanisessa tasavallassa elänyt tyttö, jolla oli kaksi päätä.. Tapaus sai laajaa mediahuomiota eri puolilla maailmaa. Ennen tytön syntymää luultiin, että hänellä olisi kasvain päässään, sillä testeissä ei näkynyt merkkejä toisesta päästä. Martínezin vanhemmilla on myös muita lapsia. Martínezin toinen pää alkoi kasvaa nopeammin kuin toinen. Toisessa päässä aivot, korvat, silmät ja huulet olivat vajavaisesti kehittyneet. Leikkaus oli välttämätön, ja sitä yritettiin Santo Domingossa 6. helmikuuta 2004. Tämän kaltainen leikkaus oli maailmassa ensimmäinen laatuaan. Operaatio kesti yksitoista tuntia, mutta tyttö kuoli seuraavana aamuna. Hän oli alle kahden kuukauden ikäinen. == Lähteet == * === Viitteet === Luokka:Synnynnäiset epämuodostumat
Mauritiuksenkutoja

Mauritiuksenkutoja (Foudia rubra) on erittäin uhanalainen Mauritiuksen lounaisosassa elävä lintu . Mauritiuksenkutoja on kooltaan noin 14 cm. Koiraan pää ja rinta ovat väriltään kirkkaan punaiset. Vatsan höyhenet ovat oliivinvihreät. Selkä ja siivet ovat väriltään tumman ruskeat. Koiras ei sekoitu muihin kutojiin, mutta naaraat ja nuoret linnut voivat sekoittua madagaskarinkutojaan, mutta ne ovat väritykseltään tummempia, niiden ruumis on pulleampi ja pyrstö huomattavasti lyhyempi. Lajin laulu on vaihtelevia clip clip-ääniä, kutsuäänet ovat karheampia. Mauritiuksenkutojat elävät kaikenlaisissa trooppisissa metsissä. Erityisesti ne suosivat saaren alkuperäisiä mäntyjä ja sugia kasvavissa metsissä. Ravintonaan linnut käyttävät pääosaksi hyönteisiä, mutta myös hedelmiä ja mettä. Mauritiuksenkutojakannan kooksi arvellaan noin 210–250 yksilöä. Suurin lintuihin kohdistuva uhka on metsien hakkaaminen, joka on jo hävittänyt suuren osan alkuperäisistä mauritiuksenkutojista. Lisäksi kantaa vähentävät saarelle levinneet saalistajat kuten mustarotta ja jaavanmakaki. Myös kilpailu ravinnosta saarelle levinneen madagaskarinkutojan kanssa tuottaa ongelmia. == Lähteet == Luokka:Kutojat Luokka:Uhanalaiset linnut
Bonaventura Genelli

Giovanni Bonaventura Genelli (s. 8. syyskuuta 1798 Berliini – k. 13. marraskuuta 1868 Weimar) oli italialaisesta nimestään huolimatta saksalainen maalari. Genelli opiskeli ensin isänsä ja setänsä ohjauksessa, mutta siirtyi myöhemmin opiskelemaan Roomaan. Hän palasi Roomasta 1832 Saksaan ja sai tilauksen maalata erään roomalaistyylisen rakennuksen seinä- ja kattomaalaukset. Tehtävä oli liian suuri, ja hän sai vain osan siitä suoritetuksi. Myöhemmin hän maalasi myös öljymaalauksia. Luokka:Saksalaiset taidemaalarit Luokka:Saksanitalialaiset Luokka:Vuonna 1798 syntyneet Luokka:Vuonna 1868 kuolleet
Vaskiluodon voimalaitos

Vaskiluodon voimalaitosalue on Vaskiluodossa sijaitseva useiden eri yhtiöiden omistamia voimalaitoksista muodostuva alue. Vaskiluoto 1 on Etelä-Pohjanmaan Voima Oy:n omistama käytöstä poistettu hiilivoimalaitos. Vaskiluoto 2 on Vaskiluodon Voima Oy:n omistama hiiltä ja biomassaa käyttävä voimalaitos, joka tuottaa sähkön ohella myös suuren osan Vaasan kaupungin kaukolämmöstä. Vaskiluoto 3 on käytöstä poistettu öljyvoimalaitos. Alueella toimivat lisäksi kantaverkkoyhtiö Fingridin kaasuturbiinilaitos, Vaasan Sähkön lämpökeskus sekä Wärtsilän moottorilaboratorio. == Katso myös == * Luettelo Suomen korkeimmista rakennuksista ja rakennelmista == Lähteet == Luokka:Suomen voimalaitokset Luokka:Vaasan rakennukset ja rakennelmat Luokka:Satama (Vaasa)
Vaskiluoto 1

Vaskiluoto 1 on toimintansa lopettanut 38 MW:n hiilivoimalaitos Vaasan Vaskiluodossa. Valmistuessaan 1958 se oli sähköteholtaan Suomen suurin lauhdevoimalaitos. ==Katso myös== *Vaskiluoto 2 *Vaskiluoto 3 Luokka:Suomen voimalaitokset Luokka:Vaasan rakennukset ja rakennelmat Luokka:Satama (Vaasa)
Viljo Mäkipuro

Viljo Ilmari Mäkipuro (sukunimi vuoteen 1918 Mäkinen; 26. tammikuuta 1899 Hartola – 23. tammikuuta 1982 Salo) oli suomalainen Oulussa asunut kirjailija ja toimittaja, jonka kirjojen aiheena olivat usein Lapin kultamaat ja kullankaivajat. Hän käytti myös nimimerkkejä Kolistimen ukko ja Ville Maara. Mäkipuron vanhemmat olivat rakennusmestari Villehad Mäkinen ja Edla Maria Engström. Hän suoritti keskikoulun 1917. Mäkipuro oli toimittajana Keskisuomalainen-lehdessä 1920–1927, Sisä-Suomi-lehdessä 1927–1930, Ajan Sana -lehdessä 1930–1933 sekä Kaiku-lehdessä 1934–1949. Hän oli Vapaan työväenliiton sihteerinä 1933–1934, kokoomuspuolueen Oulun 1. piirisihteerinä 1935–1945 ja toimittajana Pohjois-Suomen sanomapalvelussa vuodesta 1949 sekä Pohjois-Suomi-lehdessä. Mäkipuro oli naimisissa vuodesta 1925 Brita Johanna Vitikan kanssa.Kuka kukin on 1954 (Projekt Runeberg) == Teoksia == * Oulu, Pohjolan valkea kaupunki, opas. Kirjola, Oulu 1949 * Lapin kultaa : Lapin kultamaat ja -löydöt sekä kullanetsijöitä. Tammi 1951 * Sanan ruista: pakinoivaa ajan asiain pohdiskelua. Pohjan purnu, Oulu 1962 (nimimerkillä Ville Maara) * Lemmenjoen kultasatu : pohjolan suurin rauhanomainen seikkailu vuosisadallamme ja sen jatkuminen ”Lemmenjoen Impivaarana”. Pohjan purnu, Oulu 1965 * Pohjoinen napapiiri eli Tuuletusta nykykirjallisessa lastenkamarissa : protestiproosaa. Pohjan purnu, Oulu 1966 * Eivät muistojemme lehdet kuole. Pohjan purnu, Oulu 1969 * Köyhiä ritareita : Pohdintaromaani. Pohjoinen, Oulu 1971 * Kulta-Lappia ja kullankaivajia. WSOY 1975 * ”Te pöllöt ja pököt” eli Näin haasteli ’Kolistimen ukko’. Omakustanne, Salo 1977 == Lähteet == * Suomen kirjailijat -tietokanta * Itsenäisyytemme ajan oululaista kaunokirjallisuutta === Viitteet === Luokka:Suomalaiset kirjailijat Luokka:Suomalaiset toimittajat Luokka:Vuonna 1899 syntyneet Luokka:Vuonna 1982 kuolleet
Vaskiluoto 2

Vaskiluoto 2 on Vaasassa sijaitseva hiilivoimalaitos, jonka omistaa Vaskiluodon Voima. Voimalaitoksen savupiippu on 150 metriä. Voimalaitoksen nettosähköteho on 230 MW ja kaukolämpöteho 175 MW. Laitoksen kattila on valmistunut 1982 ja turbiinilaitos 1998. Vuonna 1993 voimalaitoksen rikkidioksidipäästöjä rajoitettiin rakentamalla rikinpoistolaitos. Typenoksidipäästöjä on vähennetty uusimalla hiilikattilan polttotekniikkaa 1994 ja 2007. Vaasassa kaukolämpöä tuottavat myös Westenergyn Mustasaaren puolella sijaitseva jätteenpolttolaitos, keskusta-alueen lämpövoimalaitos lähellä Palosaaren siltaa, huippulämpökeskukset Vaskiluodossa, Isolahdessa, Pitkällämäellä ja Klemettilässä, joita käytetään talvipakkasilla tuottamaan lisäkaukolämpöä. Vuonna 2011 Vaasan voimalaitos tuotti sähköä 1099 GWh ja kaukolämpöä 613 GWh.http://www.vv.fi/ Vaskiluotoon rakennettiin vuonna 2012 polttoaineteholtaan 140 MW:n biomassan kaasutuslaitos, jolla mahdollistetaan puu- ja peltoenergian sekä energiaturpeen käyttö olemassa olevan kivihiilivoimalaitoksen polttoaineena. Kaasutustekniikkaa ei ole missään päin maailmaa ennen käytetty tässä mittakaavassa tähän tarkoitukseen. Kyse on maailman suurimmasta metsähakkeen kaasua polttava voimalaitos.http://www.hs.fi/talous/artikkeli/Vaasaan+tulee+maailman+suurin+mets%C3%A4hakkeen+kaasua+polttava+voimala/1135266748799 Uuden kaasutuslaitoksen ansiosta 25–40 prosenttia kivihiilestä voitaisiin korvata kotimaisilla biopolttoaineilla. Samalla hiilidioksidipäästöjen odotettiin vähenevän noin 230 000 tonnilla vuodessa. http://www.vv.fi/ajankohtaista?itemid=197 Vuonna 2013 todettiin että uuden voimalan polttoaineesta noin puolet oli kivihiiltä, sillä hiilen hinta oli niin alhaalla että hakkeen käyttö ei ollut taloudellisesti kannattavaa. ==Katso myös== *Westenergy * Luettelo Suomen korkeimmista rakennuksista ja rakennelmista == Lähteet == == Aiheesta muualla == *Vaskiluoto 2:n infolehti Pohjolan Voiman sivustolla *Vaskiluodon Voima Oy:n sivusto *Pohjolan Voima Oy:n sivusto Luokka:Suomen kivihiilivoimalat Luokka:Vaasan rakennukset ja rakennelmat Luokka:Satama (Vaasa)
Heikki Kekkonen

Heikki Antero Kekkonen (27. syyskuuta 1937 Oulu - 24\. lokakuuta 1978 Helsinki) oli suomalainen toimittaja ja kirjailija. Hän oli toimittajana Kalevassa, Tutkassa, Liitossa, Oulu-lehdessä, Yleisradiossa (Radio ja TV) ja Iltaset-iltapäivälehdessä sekä tiedottajana Suomen Rakennusaineteollisuus -yhdistyksessä. Hän avusti lukuisia aikakauslehtiä sekä kirjoitti kirjoja, TV- näytelmiä ja kuunnelmia. Hän sai Tiedonjulkistamisen valtionpalkinnon 1973 pamfletista Viljelijän pakkopaita. ==Teokset== === Kirjat === * Isänmaan pakolaiset, pamfletti, Karisto 1970 * Varokaa vakauttajia, pamfletti, Otava 1970 * Ruotsin priha, romaani, Karisto 1971 * Viljelijän pakkopaita, pamfletti, Kirjayhtymä 1972 ===TV-näytelmät=== * Mies joka rakasti trukkia * Rakas peto (tv-sarja) ===Kuunnelmat=== * Luvattu maa, radiokuunnelma 1972 * Suomalaiset Ruotsissa 1972 * Kantolan perhe (kirjoittaja kuunnelman alkuperäistyöryhmässä) == Palkinnot == * Tiedonjulkistamisen valtionpalkinto 1973 (kirjasta Viljelijän pakkopaita) == Lähteet == * Itsenäisyytemme ajan oululaista kaunokirjallisuutta * Kirjasampo.fi: Heikki Kekkonen Luokka:Suomalaiset kirjailijat Luokka:Suomalaiset toimittajat Luokka:Vuonna 1937 syntyneet Luokka:Vuonna 1978 kuolleet Luokka:Tiedonjulkistamisen valtionpalkinnon saajat
Ewa Kaarela & Swing Band

Ewa Kaarela Swing Band on tamperelainen, monipuolisista muusikoista koostuva jazzyhtye. Yhtye on tuttu paitsi kotiseudullaan, myös lukuisista esiintymisistään eri puolella Suomea järjestetyissä jazz-tapahtumissa. ==Jäsenet== * Ewa Kaarela - Laulaja * Saku Järvinen - Piano * Pertti Hurmalainen - basso * Jari Unha - Rummut * Mikko Välimäki - Trumpetti * Lucjan Czaplicki - Saksofoni ja Klarinetti ==Diskografia== ===Albumit=== * It’s allright with me Luokka:Suomalaiset jazzyhtyeet
Henri Torres

Henry Torrès (1891 Les Andely – 1966) oli ranskalainen juristi. Torresin isoisä Isaiah Levaillant oli myös juristi ja oli ollut yksi Dreyfusin tapauksen asianajajista. == Ura == Nuorena miehenä Torrès oli aktiivinen kommunisti ja työskenteli journalistina erilaisissa sosialistisissa sanomalehdissä. Ensimmäinen maailmansodan aikana Torrès osallistui Verdunin taisteluun, loukkaantui ja sai useita ansiomerkkejä, kuten Croix de Guerren. Hän oli reservissä kersantti. Sodan jälkeen hän päätti opiskella lakia ja valmistui rikosjuristiksi. Torrèsin kuuluisin oikeudenkäynti oli Schwartzbardin tapaus, jossa eräs ukrainanjuutalainen nimeltä Sholom Schwartzbard oli ampunut ukrainalaisen valtiomiehen Pariisissa. Schwartzbardin tapauksen jälkeen Torrèsista tuli Ranskan johtavia lakimiehiä. Saksan miehitettyä Ranskan vuonna 1940 Torrès pakeni juutalaisena Etelä-Amerikkaan. Hän muutti aluksi Uruguayhin, mutta hänet karkotettiin maasta. Torrès haki turvapaikaa Brasiliasta, mutta sieltäkin tuli kielteinen lausuma. Hän muutti Kanadaan ja sieltä Yhdysvaltoihin, mistä käsin hän taisteli Vichyn Ranskaa vastaa ja liittyi De Gaullen pakolaishallitukseen. New Yorkissa Torrès oli töissä päätoimittajana La Voix de France -nimisessä maanalaisessa sanomalehdessä. Myöhemmin Torrèsista tuli Rio de Janeiron ja São Paulon yliopistojen oikeustieteen professori. Sodan jälkeen hän palasi Ranskaan. Vuosina 1948–1958 Torrès osallistui politiikkaan gaullistisena senaattorina Seinen departementista. Hänestä tuli Ranskan korkeimman oikeuden varatuomari ja hän toimi Ranskan valtionmonopoliyhtiöiden puheenjohtajana vuosina 1948–1959. Henry Torrès kuoli Pariisin kodissaan vuonna 1966 75-vuotiaana. Luokka:Ranskalaiset juristit Luokka:Vuonna 1891 syntyneet Luokka:Vuonna 1966 kuolleet
Saitaman yliopisto

Saitaman yliopisto () sijaitsee Saitaman kaupungissa Saitaman prefektuurissa Kantō tasangon alueella. Saitaman alue on osa Suur-Tokiota. Saitaman yliopistossa opiskelee yli 8 000 opiskelijaa (2007). Saitaman yliopistolla on yhdessä Tokion Gakugei yliopiston, Chiban yliopiston, ja Yokohaman kansallisen yliopiston kanssa yhteinen tohtorintutkintoon valmistava koulutusohjelma. Saitaman yliopisto perustettiin 1949 yhdistämällä kolme oppilaitosta: Urawa Kōtō Gakkō, Saitama Shihan Gakkō ja Saitama Seinen Shihan Gakkō. == Lähteet == == Aiheesta muualla == Luokka:Japanin yliopistot ja korkeakoulut Luokka:Saitama